****

**ประกาศองค์การบริหารส่วนตำบลจอหอ**

 เรื่อง สอบราคาจ้างเหมาโครงการก่อสร้างภายในเขต อบต. จอหอ จำนวน 5 โครงการ

 **-----------------------------**

ด้วย องค์การบริหารส่วนตำบลจอหอ มีความประสงค์จะสอบราคาจ้างเหมาโครงการก่อสร้างภายในเขต องค์การบริหารส่วนตำบลจอหอ จำนวน 5 โครงการ ประกอบด้วย

1 โครงการซ่อมแซม-ปรับปรุงถนนลาดยาง ถนนรัตนภิธาน หมู่ 10 บ้านหนองออก งานขุดรื้อ-ซ่อมผิวจราจรโดยปูแอสฟัลท์คอนกรีตพื้นที่รวม 506 ตารางเมตร งานเสริมผิวจราจรโดยปูแอสฟัลท์คอนกรีตพื้นที่รวม 102 ตารางเมตร พร้อมป้ายโครงการตามแบบที่ อบต. จอหอ กำหนด จำนวน 1 ป้าย ราคากลาง 388,400 บาท

2 โครงการก่อสร้างถนน คสล. ซอย 2 หมู่ 7 บ้านบึงทับช้าง ขนาดกว้าง 6.00 เมตร หนา 0.23 เมตร ระยะทาง 23 เมตร พื้นที่ คสล. ไม่น้อยกว่า 140 ตารางเมตร ดินถมบดอัดแน่นไม่น้อยกว่า 96 ลูกบาศก์เมตร ไหล่ทางหินคลุกบดทับแน่น กว้างข้างละ 0.50 เมตร พร้อมป้ายโครงการตามแบบที่ อบต. จอหอ กำหนด จำนวน 1 ป้าย ราคากลาง 164,500 บาท

3 โครงการก่อสร้างถนนหินคลุก ซอยนายผจญ หมู่ 11 บ้านกรูด ขนาดกว้าง 3.00 เมตร หนา 0.15 เมตร ระยะทาง 255 เมตร ดินถมสูงเฉลี่ย 0.20 เมตร พร้อมป้ายโครงการตามแบบที่ อบต. จอหอ กำหนด จำนวน 1 ป้าย ราคากลาง 178,900 บาท

4 โครงการปรับปรุงถนนโดยลงหินคลุก ซอย 6 หมู่ 7 บ้านบึงทับช้าง ขนาดกว้าง 4.00 เมตร หนา 0.10 เมตร ระยะทาง 370 เมตร พร้อมป้ายโครงการตามแบบที่ อบต. จอหอ กำหนด จำนวน 1 ป้าย ราคากลาง 184,600 บาท

5 โครงการต่อเติมศาลาประชาคมพร้อมหอกระจายข่าว หมู่ 11 บ้านกรูด ขนาดกว้าง 10 เมตร ยาว 19.50 เมตร พื้นที่ใช้สอยขนาด 195 ตารางเมตร ห้องน้ำ ขนาดกว้าง 3.00 เมตร ยาว 5.00 เมตร พื้นที่ใช้สอยขนาด 15 ตารางเมตร พร้อมป้ายโครงการตามแบบที่ อบต. จอหอ กำหนด จำนวน 1 ป้าย ราคากลาง 1,000,000 บาท

พร้อมป้ายโครงการตามแบบที่ อบต. จอหอ โดยองค์การบริหารส่วนตำบลจอหอจะดำเนินการ***แยกขาย แยกยื่น และแยกพิจารณาเป็นรายโครงการ*** ผู้มีสิทธิเสนอราคาจะต้องมีคุณสมบัติ ดังนี้

 **ผู้มีสิทธิเสนอราคาจะต้องมีคุณสมบัติ ดังนี้**

 1. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว

 2. ไม่เป็นผู้ที่ถูกแจ้งเวียนชื่อเป็นผู้ทิ้งงานทางราชการ รัฐวิสาหกิจ หรือหน่วยงานบริการราชการส่วนท้องถิ่น ในขณะที่ยื่นซองสอบราคา

 3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกัน

- 2 -

 4. ไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่ องค์การบริหารส่วนตำบลจอหอ ซึ่ง ณ วันประกาศสอบราคาจ้างก่อสร้าง หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างก่อสร้างครั้งนี้

 5. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อ จัดจ้างด้วยระบบอิเล็กทรอนิกส์ (e-Govemment Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซน์ข้อมูลจัดซื้อจัดจ้างภาครัฐ โดยผู้ค้าต้องยื่น “แบบแสดงรายการลงทะเบียน” พร้อมแสดงเอกสารต่างๆ

 6. มีผลงานก่อสร้างประเภทเดียวกัน

 - โครงการที่ 1 ในวงเงินไม่น้อยกว่า ....194,200.. บาท

 - โครงการที่ 2 ในวงเงินไม่น้อยกว่า ......82,250... บาท

 - โครงการที่ 3 ในวงเงินไม่น้อยกว่า .......89,450.. บาท.

 - โครงการที่ 4 ในวงเงินไม่น้อยกว่า .......92,300.. บาท.

 - โครงการที่ 5 ในวงเงินไม่น้อยกว่า .....500,000.. บาท.

 โดยองค์การบริหารส่วนตำบลจอหอจะทำสัญญาก็ต่อเมื่อมีงบประมาณเพียงพอ

 กำหนดดูสถานที่ก่อสร้าง ในวันที่ ***15 สิงหาคม 2557*** ระหว่างเวลา 10.00 น. ถึง เวลา 11.00 น. ณ ที่ทำการสถานที่ก่อสร้างภายในเขต องค์การบริหารส่วนตำบลจอหอ และกำหนดรับฟังคำชี้แจงรายละเอียดเพิ่มเติมในวันที่ ***15 สิงหาคม 2557*** เวลา 13.00 น. เป็นต้นไป ณ ที่ทำการองค์การบริหารส่วนตำบลจอหอ

 กำหนดดูสถานที่ก่อสร้าง ให้ผู้ซื้อหรือผู้รับแบบและรายการไปดูสถานที่ก่อสร้างเอง โดยถือว่าผู้ซื้อหรือผู้รับแบบและรายการ ได้ทราบสถานที่ตลอดจนปัญหาและอุปสรรคต่างๆ ดีแล้ว ซึ่งกรณีเกิดปัญหาหรืออุปสรรคในเวลาทำงาน จะนำมาอ้างเพื่อให้พ้นความผิดและความรับผิดชอบต่อองค์การบริหารส่วนตำบลจอหอไม่ได้

 กำหนดยื่นซองสอบราคาจ้างก่อสร้าง ตั้งแต่**วันที่ *8 สิงหาคม 2557*** ถึง **วันที่ *25 สิงหาคม 2557*** ในวันและเวลาราชการ ณ ที่ทำการองค์การบริหารส่วนตำบลจอหอ อำเภอเมืองนครราชสีมา จังหวัดนครราชสีมา ในวันที่ ***13 สิงหาคม 2557*** จะทำการรับยื่นซองสอบราคา ณ ศูนย์รวมข่าวสารการซื้อการจ้างขององค์กรปกครองส่วนท้องถิ่นระดับอำเภอ (ที่ว่าการอำเภอเมืองนครราชสีมา) ระหว่างเวลา 08.30 น. – 16.30 น. และกำหนดเปิดซองสอบราคาในวันที่ ***26 สิงหาคม 2557*** ตั้งแต่เวลา 10.00 น. เป็นต้นไป ณ ศูนย์รวมข้อมูลข่าวสารการจัดซื้อจัดจ้างระดับอำเภอ อำเมืองนครราชสีมา จังหวัดนครราชสีมา

 ผู้สนใจติดต่อขอซื้อเอกสารสอบราคาโครงการที่ **1 ในราคาชุดละ ...300... บาท โครงการที่ 2 ในราคาชุดละ ..200... บาท โครงการที่ 3 ในราคาชุดละ ...200... บาท โครงการที่ 4 ในราคาชุดละ....200.... บาท โครงการที่ 5 ในราคาชุดละ ...500.... บาท** ได้ที่ที่ทำการองค์การบริหารส่วนตำบลจอหอ เลขที่ 105 หมู่ 12 ต.จอหอ อ.เมืองฯ จ.นครราชสีมา ระหว่าง**วันที่ 8 สิงหาคม 2557** ถึง **วันที่ 25 สิงหาคม 2557** หรือดูรายละเอียดได้ที่เว็บไซต์ [www.gprocurement.go.th](http://www.gprocurement.go.th) ของกรมบัญชีกลาง http://joho.go.th ของ อบต.จอหอ และเว็บไซต์ของท้องถิ่นจังหวัดนครราชสีมา หรือสอบถามทางโทรศัพท์หมายเลข 0-4437-2079 ต่อ 14 ในวันและเวลาราชการ

**ประกาศ ณ วันที่ 8 เดือน สิงหาคม พ.ศ. ๒๕๕๗**

(นายบุญเทียม ถิ่นโคกสูง)

 นายกองค์การบริหารส่วนตำบลจอหอ